Sugatan ang dalawa katao na sakay ng isang pickup truck sa Barangay Agpudlos sa bayan ng San Andres, Romblon matapos itong mawalan ng preno at tumaob sa bahagi ng Tablas Island Circumferential Road pasado alas-8 ngayong umaga.
Kasama sa mga nasugatan dahil sa mga nabasag na bubog ng sasakyan ang batang sakay na nakaupo back seat. Natagalan pang mailabas ang driver ng kotse matapos maipit ang dibidib nito sa manobela ng sasakyan.
Dahil sa pagkakabaliktad, nawasak ang unahang bahagi ng sasakyan. Ayon sa pulisya, pagmamay-ari ni Jurry Famorcan ang nasabing sasakyan.
Pinagtulungan naman ng mga residente sa lugar na maibalik sa ayos na pwesto ang nasabing pickup truck.
Ligtas na ngayon ang dalawang sakay ng nasabing sasakyan.